Hollands Kroon

Hollands Kroon is 'n gemeinte in de Nederlandse provincie Noord-Holland, in de Kop van Noord-Holland. Ze woort op 1 januari 2012 gevörmp oet 't groondgebeed vaan de aw gemeintes Anna Paulowna, Niedorp, Wieringen en Wieringermeer. De veer gemeintes same hadde op 1 januari 2010 47.613 inwoeners; mèt 665 km² is 't ein vaan de nao oppervlak groetste (en dunsbevolkde) gemeintes vaan Nederland.

Insignes
't Waope vaan de gemeinte is vaan goud (geel), mèt 'ne liew vaan keel (roed), geklawd en getóngk vaan lazuur (blauw) en 'ne keuningskroen op de kop. 't Sjèld gedèk mèt 'n dreiblaojege kroen.

Dit waope is sprekend: 't tuint 't waope vaan Holland, mèt dit versjèl tot de liew 'n kroen dreug.

Historie en achtergroond
De veer gemeintes boe Hollands Kroon oet is gevörmp, zien oonderein hendeg versjèllend. Niedorp waor zelf 'n fusiegemeinte oet 1970, die ligk in 't eigelek Wesfriesland ('t gebeed binne de Wesfriese rinkdiek). Wieringen is e geweze eiland wat iewelaank in relatief isolatie vaan 't vasteland laog. Anna Paulowna is 'ne polder dee in 1846 druugveel. De Wieringermeer is ouch 'ne polder, en wel eine vaan de IJsselmeerpolders, en veel in 1930 druug; zienen opzat is belaankriek groetsjaoleger en moderner.

In de jaore 2000 kaome, gooddeils oonder drök vaan de provincie Noord-Holland, versjèllende herindeilinge in de provincie op gaank, boebij 't oetgaankspunt waor veur gemeintes mèt minstens 20.000 inwoeners te make. Gein vaan dees veer gemeintes kaom dao-aon. Daorum woort beslote, um oonder vaan bove opgelagte fusieplanne oet te koume, veur zelf tot 'n fusie euver te goon. Veur de naom woort gekoze veur Hollands Kroon, nao e watersjap wat vaan 1994 tot 2003 in de regio had bestande. De oersprunkeleke werknaom waor Amstelmeer, nao 't water wat westelek vaan Wieringe ligk.

Kerne
De gemeinte umvat de volgende 22 kerne:Hollands Kroon - De nieuwe gemeente

 Anna Paulownapolder
 Barsingerhorn
 Breezand
 Den Oever
 Haringhuizen
 Hippolytushoef
 Kolhorn
 Kreileroord
 Lutjewinkel
 Middenmeer
 Nieuwe Niedorp Nieuwe Sluis
 Oosterland
 Oude Niedorp
 Slootdorp
 Van Ewijcksluis
 't Veld
 Westerland
 Wieringerwaard
 Wieringerwerf
 Winkel
 Zijdewind

Daoneve kint de gemeinte e groet aontal naobersjappe.

Politiek
Samestèlling gemeinteraod
Op goonsdag 23 november 2011 woorte raodsverkezinge veur de touwkumstege gemeinte gehawwe, mèt de volgenden oetslaag:Verkiezingen Hollands KroonDe Volkskrant - VVD ruim de grootste bij regionale verkiezingen

Partij
VVD
CDA
PvdA
Senioren Hollands Kroon
LADA
D66
ChristenUnie
GroenLinks
Partij Vrije Liberalen
Progressief Wieringermeer
Wieringen05
Algemeen Belang Hollands Kroon
SDCPercentaasj
25,19%
14,69%
12,87%
12,16%
9,11%
4,99%
3,79%
3,76%
3,71%
3,22%
2,83%
2,45%
1,23%Zetele
8
5
4
4
3
1
1
1
1
1
-
-
-

Gans in d'n tiedgeis vaan ind 2011 presteerde hei 't CDA tegevallend; in twie vaan de veer gemeintes waor 't daoveur de groetste partij gewees. De opkóms waor 40,52%. Oet deze raod woort e colleesj vaan VVD, CDA en PvdA gevörmp.Hollands Kroon - Coalitie Hollands Kroon: Aanpakken en meedoen

Börgemeister
Op 13 december 2011 zien twie lui veur de positie vaan woernummende börgemeister gekandideerd, boe de raod Theo van Eijk oet koos. In de zomer vaan 2012 kump daan 'nen defintieve börgemeister.Noord-Hollands Dagblad - Burgemeester Hollands Kroon volgend jaar in zomer bekend

Bevolking en cultuur
De bevolking is oonderling divers, wat ziech liet verklaore oet de versjèllende histories vaan de aw gemeintes. Euver 't algemein wèrk ze in de primaire sector; op Wieringen (veural in Den Oever) dèks in de vèsserij, in de res vaan de gemeinte in de landbouw.

In de plaotse vaan de geweze gemeinte Niedorp sprik me vaanajds Wesfries; in Anna Paulowna deit me dat ouch. Wieringen kint 'n archaïsch en sterk aofwiekend Wesfries dialek, 't Wierings. In de Wieringermeer spreke ze gein ech Wesfries, meh wel (sterk) regionaol gekleurd Nederlands.Harrie Scholtmeijer, Taal in stad en land: Utrechts, Veluws en Flevolands. Den Haag, 2002: pp. 22-30

Bronne

Externe link
 Website vaan de fusiegemeinte


Categorie:Gemeintes in Naord-Hollandj